stanford-oval/wikipedia huggingface dataset:
נימפית מצויצת
תיאור > דימורפיזם מיני

כל גוזלי הקוקטיילים פרועים, בעלי מראה של נקבה וכמעט שאין להבחין במינם בזמן שבין הבקיעה מהביצה ועד ללעיטה הראשונה. הגוזלים בעלי פסים צהובים אופקיים על פני החלק התחתון של נוצות זנבם; כתמים צהובים על נוצות כנפיהם הפנימיות הראשונות; פס אפור על הפנים והציצית וכתם כתום עמום על כל אחת מהלחיים.
קוקטיילים בוגרים הם בעלי דימורפיזם זוויגי, אך במידה פחותה בהרבה ביחס למינים אחרים של עופות. הדימורפיזם ניכר רק לאחר השינוי הראשון, המתרחש בדרך כלל בין שישה לתשעה חודשים לאחר הבקיעה: הזכר מאבד את החסימה והכתמים הלבנים או הצהובים על החלק התחתון של נוצות הזנב והכנפיים. הנוצות האפורות על לחייו ופסגתו מוחלפות בנוצות צהובות בהירות, בעוד שתיקון הלחי הכתום נעשה בהיר וברור יותר. הפנים והציצית של הנקבה יישארו בדרך כלל בצבע אפור בעיקר, אם כי גם עם כתם הלחי. בנוסף, הנקבה בדרך כלל שומרת את החסימה אופקית על החלק התחתון של נוצות הזנב שלה.
הערות שוליים

↑  נימפית מצויצת באתר הרשימה האדומה של IUCN
| --- | --- |
בקרת זהויות :  NLI: 987007284054105171  LCCN: sh85027598  NKC: ph121870
מילות הגיון

|  מידע כללי |
| --- | --- |
 מאת:  רמב"ם 
 שפת המקור:  ערבית
 סוגה:  פילוסופיה, לוגיקה
 הוצאה
 תאריך הוצאה:  מהדורה ראשונה בזל רפ"ז [1527]
 
מילות הִגיון (במקור בערבית: מקאלה פי צנאעת אלמנטק – מאמר בענף ההיגיון) הוא שמו של חיבור פילוסופי שנכתב, ככל הנראה, על ידי הרמב"ם.
על הספר

הספר מרכז באופן נהיר ותמציתי את עיקרי הלוגיקה של אריסטו, על פי האורגנון: מרכיביה של טענה, סוגי הסילוגיזם, וכו'. במספר מקומות עוסק הספר בנושאים פילוסופיים שמעבר ללוגיקה. ג'ואל קרמר שיער שמרבית החומר נשאב מכתבי אל-פאראבי. העילה לחיבור הספר מתוארת בפתיחתו:
על הפתיחה, וכן על פי תוכן הספר, מבין דיווידסון שהספר חובר עבור איש מוסלמי בעל שם. לעומתו סבר הרב קאפח כי את הטקסט חיבר הרמב"ם עבור "שר משרי התורה, מלומד גדול, ראש ישיבה, או רב גדול".
הספר נכתב במקור בערבית, ותורגם לעברית ארבע פעמים:
האחת על ידי משה אבן תיבון. תרגום זה תורגם ללטינית במאה ה-16, על ידי ההומניסט הגרמני סבסטיאן מינסטר, מגדולי ההבראיסטים בתקופתו, ויצא לאור בהוצאת יוהאן פרובן בבזל, 1527.
השנייה על ידי אחיטוב בן יצחק הרופא מפלרמו. תרגומו של אחיטוב נחשב המדויק ביותר, אבל לא התפשט בצבור והוא מצוי בכתבי-יד אחדים. כתב-היד היחיד שהשתמר כמעט בשלמות שמור בספרייה הלאומית, ועל פיו פרסם את הטקסט מרדכי חמיצר (Chamizer), בספר היובל לכבוד הרמן כהן.
מלאכת התרגום השלישית נעשתה על ידי ר' יוסף בן ביבש.
בעת החדשה הספר תורגם על ידי הרב יוסף קאפח תחת השם "באור מלאכת ההגיון", בתרגום עברי מודרני.
הספר מחולק לי"ד שערים, מספר החוזר בכמה מכתבי הרמב"ם ובראשם במשנה תורה המחולק גם הוא לי"ד חלקים ועל כן מכונה גם "הי"ד החזקה" על דרך המליצה.
יש חוקרים המערערים על ייחוסו של הספר לרמב"ם, בין היתר כיוון שהרמב"ם עצמו אינו מזכיר אותו בשאר כתביו, ובשל חוסר ייחוס ברור לרמב"ם בכתבי היד של הטקסט – במקורו ובתרגומיו. כתב יד אחד, שיצא בטורקיה בשנות ה-60 של המאה ה-20, מייחסו ל"יעקב אבו יצחק אבן יוסוף".
מהדורות

נדפס בבזל בשנת רפ"ז.
בוונציה בשנת ש"י עם שני ביאורים אנונימיים.
בשנת תקכ"ב 1762, בפרנקפורט נדפס עם פירושו של משה מנדלסון.
לקריאה נוספת

ישראל יעקב דינסטאג, "ביאור מלות ההגיון להרמב"ם, ביבליוגרפיה של הוצאות תרגומים ביאורים ומחקרים", בתוך: ארשת ב, תש"ך עמ' 7 ואילך.
הערות שוליים

↑  בכל מהדורות הדפוס שם החיבור הוא מלות הגיון בכתיב חסר.
↑  Davidson, A. Herbert: Moses Maimonides: The Man and His Works, Oxford University Press, NY, NY, 2005, pp. 317
↑  Joel L. Kraemer, "Maimonides on the Political Sciences in His Treatise on the Art of Logic", in: Joel L. Kraemer, Lawrence Victor Berman (eds.), Perspectives on Maimonides: philosophical and historical studies, Oxford University Press, 1991, 81
↑  הקדמת "מילות הגיון", תרגום משה ברבי שמואל אבן-תיבון, ורשה, תרפ"ח, באתר ויקיטקסט
↑  Davidson, A. Herbert: Moses Maimonides: The Man and His Works, Oxford University Press, NY, NY, 2005, pp. 317, 319–320
↑  הרב יוסף קאפח, באור מלאכת ההגיון לרבנו משה בן מימון, מקור ותרגום, קריית אונו: מכון משנת הרמב"ם, תשנ"ז (מהדורה שנייה תשס"א), עמוד ב', באתר אוצר החכמה
↑  Heb. 80 3308
↑  M. Chamizer, "R. Achitubs aus Palermo hebräische Übersetzung der Logica Maimunis", Judaica: Festschrift zu Hermann Cohens siebzigstem Geburtstage, Berlin: Cassirer, 1912 (ספר היובל לכבוד הרמן כהן, ברלין 1912), עמ' 423–456.
↑  לדיון מפורט על ייחוסו של הספר לרמב"ם ועל שלילת הייחוס, ראו: Davidson, A. Herbert: Moses Maimonides: The Man and His Works, Oxford University Press, NY, NY, 2005, pp. 313–322.
| כתבי הרמב"ם - רבי משה בן מימון |
| --- | --- | --- |
| כתבים הלכתיים | פירוש המשנה • ספר המצוות • תשובות הרמב"ם • משנה תורה: ספר המדע • ספר אהבה • ספר זמנים • ספר נשים • ספר קדושה • ספר הפלאה • ספר זרעים • ספר עבודה • ספר קרבנות • ספר טהרה • ספר נזיקין • ספר קניין • ספר משפטים • ספר שופטים |  |
| כתבים פילוסופיים | מילות הגיון • מורה הנבוכים |  |
| הקדמות לפירוש המשנה | הקדמה לפירוש המשנה • הקדמה לפרק חלק • הקדמה למסכת אבות - "שמונה פרקים" |  |
| איגרות | איגרת השמד • איגרת תימן • איגרת תחיית המתים |  |
| כתבים רפואיים | פרקי משה • קיצורי גלינוס • על שמות הרפואות • תשובות רפואיות • ספר הסמים וההישמרות מפני הסממנים הקטלניים |  |
הקומנדו הסקוטי מספר 11

הקומנדו הסקוטי מספר 11 (באנגלית: "No. 11 (Scottish) Commando") הייתה יחידת קומנדו בגודל של גדוד שהוקמה במסגרת מטה מבצעים משולבים של הצבא הבריטי במלחמת העולם השנייה. היחידה הוקמה בסקוטלנד וחייליה לבשו את הכומתה הסקוטית "תאם או'שאנטר" הידועה בפומפון שעל קצה.
היחידה הוקמה כחלק מכוח "לייפורס" (Layforce) בפיקודו של הקולונל רוברט לייקוק (Robert Laycock), שאיחד מספר יחידות קומנדו. במסגרת "לייפורס" שהיה איחוד אד הוק של מספר יחידות קומנדו, נקראה היחידה "גדוד C". לאחר הקמתה בסקוטלנד, ומספר חודשי אימונים, במיוחד בלוחמה אמפיבית, נשלחו חיילי הקומנדו למשימות חיל מצב בקפריסין. מפקד היחידה היה לייטננט קולונל ריצ'רד פדר (Richard Pedder).
ב-9 ביוני 1941 נשלחו חיילי היחידה למשימת נחיתה מן הים בשפך הליטני במסגרת הפלישה לסוריה וללבנון שנועדה לכבוש מדינות אלו מידי אנשי צרפת של וישי ולמנוע נפילתן לידי מדינות הציר.
הכוח יצא לדרכו ב-7 ביוני, יום לפני הפלישה המתוכננת, כשהוא מפליג בספינת התובלה "גלנגייל" (HMS Glengyle), בליווי משחתות, ומטרתו לנחות בשפך הליטני ולהכשיר את מעבר הדיוויזיה האוסטרלית ה-7 בנהר. ברגע האחרון בוטלה המשימה, והספינות שבו לפורט סעיד. מיד עם הגיען לפורט סעיד קיבלו את הפקודה לשוב, והכוח הונחת בשפך נהר הליטני בלילה שבין ה-8 ביוני וה-9 ביוני.
כאשר נחת הכוח בשפך הנהר, חלה טעות. מחצית הכוח נחתה מדרום לנהר ומחצית מצפונו. עקב העיכוב במשימה החלה בינתיים הדיוויזיה האוסטרלית את התקדמותה, והכוח לא מצא עצמו בעורף האויב, אלא בלב אזור הלחימה כשהוא מנותק לשניים על ידי הנהר. הכוח הצליח לגבור על אנשי וישי, ולחבור אל האוסטרלים, במחיר של 231 הרוגים ופצועים, כחצי מהכוח שנחת. מפקד הכוח, ריצ'רד פדר, נהרג אף הוא בפעולה.
לאחר המערכה בסוריה ובלבנון, הוחזרה שארית הכוח לקפריסין. "לייפורס" פורק, ויחד עמו הקומנדו הסקוטי. רבים מיוצאי הקומנדו הסקוטי מס' 11 המשיכו בשירות ביחידות קומנדו אחרות במטה המבצעים המשולבים. חלקם, כולל קולונל רוברט לייקוק, השתתפו בנובמבר 1941 במבצע פליפר של יחידת קומנדו בריטית שנחתה הרחק מאחורי קווי הגרמנים בלוב בניסיון שלא צלח לחטוף את הגנרל רומל.
הערות שוליים

↑  הפשיטה על נהר הליטאני אתר Combinedops
↑  בני מם, ‏כוחות מיוחדים, מערכות 297, 1985
↑  ההיסטוריה של קומנדו מס' 11 אתר Commando Veterans Association
צ'ארלס דאדלי

צ'ארלס אדוארד דאדלי (באנגלית: Charles Edward Dudley‏; 23 במאי 1780 – 23 בינואר 1841) היה איש עסקים ופוליטיקאי אמריקאי. חבר ב-Albany Regency של מרטין ואן ביורן, דאדלי כיהן כראש עיריית אולבני, ניו יורק, חבר בסנאט של מדינת ניו יורק וסנאטור אמריקאי.
ביוגרפיה > ראשית חייו

דאדלי נולד ב-23 במאי 1780 בג'ונסון הול, אקסלשל, סטפורדשייר במהלך המהפכה האמריקאית להורים לויאליסטים. אביו, צ'ארלס דאדלי, היה אנגלי ששימש כגבאי מכס המלך בניופורט, רוד איילנד, שם התחתן עם קתרין קוק, ממשפחה קולוניאלית ברוד איילנד. סבו וסבתו מצד אביו היו תומאס דאדלי ומרי (לבית לבט) דאדלי מסטפורדשייר, אנגליה.
בנובמבר 1775, אביו נטש את משרדו בניופורט וחיפש מקלט על סיפון ספינת מלחמה בריטית. בשנה שלאחר מכן, הוא התגורר באנגליה, שם הצטרפה אליו אשתו. המשפחה נשארה באנגליה עד מות אביו ב-1790. בשנת 1795, אמו של דאדלי חזרה לרוד איילנד, והביאה איתה את הצעיר בן החמש עשרה, שלמד בניופורט.
ביוגרפיה > קריירה

סמוך לתחילת המאה ה-19, דאדלי עבד כפקיד בחדר ספירה וערך מסעות מניו יורק לאיי הודו המזרחית כממונה על המטען. מאוחר יותר הוא עבר לאולבני, ניו יורק, שם עסק בעסקי המסחר והתחתן עם משפחה מאולבני פוליטית בולטת.
ביוגרפיה > קריירה > קריירה פוליטית

דאדלי נכנס לחיים הציבוריים כשהיה בשנות השלושים המאוחרות לחייו. הוא הצטרף ל-Albany Regency, הקוטרינה שמרטין ואן ביורן הקים כדי להוביל את ה-Bucktails, הקבוצה שנלחמה בדוויט קלינטון על השליטה במפלגה הדמוקרטית-רפובליקנית של ניו יורק.
דאדלי היה אלקטור לנשיאות בבחירות 1816 והצביע עבור ג'יימס מונרו ודניאל טומפקינס. הוא כיהן כחבר מועצת אולבני בין השנים 1819 עד 1820. הוא היה ראש העיר מ-1821 עד 1824, וחבר בסנאט של מדינת ניו יורק מ-1820 עד 1825. הוא היה שוב ראש העיר מ-1828 עד 1829.
ביוגרפיה > קריירה > סנאטור אמריקאי

דאדלי נכשל בניסיונו להיבחר לבית הנבחרים של ארצות הברית ב-1828. כאשר ואן ביורן התפטר ממושבו בסנאט של ארצות הברית כדי להיות מושל ניו יורק ב-1829, דאדלי נבחר למלא את התפקיד הפנוי.
דאדלי תפס את מקומו ב-15 בינואר 1829, ונשאר בתפקידו עד תום כהונתו ב-3 במרץ 1833. הוא היה דוגמה מוקדמת לאיש העסקים בסנאט, שם מילא תפקיד לא בולט, אך תמך בנאמנות בממשל ג'קסון.
ביוגרפיה > קריירה > אחרית חייו

דאדלי פרש בתום כהונתו ובילה את שארית חייו באולבני, תוך שמר על העניין שלו בפוליטיקה כשג'קסון, ואן ביורן ואחרים פעלו להקמת המפלגה הדמוקרטית לאחר התפצלות הדמוקרטים-רפובליקנים ב-1824, תלוי באיזה מועמד לנשיאות הם תמכו.
ביוגרפיה > חיים אישיים

דאדלי התחתן עם בלנדינה בליקר (1783–1863), בת למשפחת אולבני בולטת. בלנדינה הייתה בתם של רוטגר בליקר (נכדו של ראש העיר רוטגר יאנסן בליקר) וקתרין (לבית אלמנדורף) בליקר.
דאדלי מת באולבני, ניו יורק ב-23 בינואר 1841. הוא נקבר בבית הקברות הכפרי של אולבני.
ביוגרפיה > מורשת

דאדלי היה אסטרונום חובב. ב-1856, אלמנתו סיפקה כספים למצפה כוכבים באולבני, מצפה הכוכבים של דאדלי, שנקרא על שם בעלה.
הערות שוליים

1 2 3 4 5 6 7  Sabine, Lorenzo (1864). Biographical Sketches of Loyalists of the American Revolution: With an Historical Essay (באנגלית). Little, Brown & Co. p. 394. ISBN 978-0-608-40311-3. נבדק ב-29 בנובמבר 2021. {{cite book}}:  (עזרה)
1 2 3 4  "DUDLEY, Charles Edward 1780 – 1841". bioguide.congress.gov. המדריך הביוגרפי של הקונגרס של ארצות הברית. נבדק ב-29 בנובמבר 2021. {{cite web}}:  (עזרה)
| --- | --- |
בקרת זהויות :  LCCN: n87819048  SNAC: w6r21b2r  US Congress: D000511  VIAF: 65526568   WorldCat (עם VIAF): 65526568 
כרטיס הפלגה של ספינת קליפר לספינה על שם אשתו בלנדינה
קורניליה פורט

| --- | --- |

 לידה:  5 בפברואר 1919 נאשוויל, ארצות הברית 
 פטירה:  21 במרץ 1943 (בגיל 24) מרקל, ארצות הברית 
 מדינה:  ארצות הברית 
 השכלה:  קולג' שרה לורנס 
 השתייכות:  חילות האוויר של צבא ארצות הברית 
 תקופת הפעילות:  מ-27 באפריל 1940 
 פעולות ומבצעים
 מלחמת העולם השנייה 
 
קוֹרְנִיליָה קלארק פוֹרט (באנגלית: Cornelia Clark Fort‏; 5 בפברואר 1919 – 21 במרץ 1943), הייתה טייסת אמריקאית שהתפרסמה בשל שני אירועי טיסה. בעודה מפקחת על טיסת אימון אזרחית בפרל הארבור, היא הייתה הטייסת האמריקנית הראשונה שפגשה בגל המפציצים היפני במהלך המתקפה על פרל הארבור, ונמלטה בעור שיניה מתקיפה אווירית לאחר שנחתה. שנה אחר-כך הייתה פורט לחברה השנייה ביחידה שנקראה אחר כך טייסות שירות חיל האוויר (Women Airforce Service Pilots), והעבירה מטוסים מהמפעלים לשדות התעופה כאשר הייתה לטייסת הראשונה בהיסטוריה של ארצות הברית שנהרגה בשירות פעיל.
ראשית חייה

פורט נולדה למשפחה עשירה ומכובדת בנאשוויל במדינת טנסי. אביה, רופוס אלייג'ה פורט (Rufus Elijah Fort), היה מייסד חברת ביטוח החיים "National Life and Accident Insurance Company". פורט סיימה את לימודיה בשרה לורנס קולג' ב-1939.
לאחר סיום לימודיה הצטרפה פורט לארגון המתנדבות "Junior League of Nashville" שעסק בחינוך ובצדקה. היא הראתה עניין בטיסה בצעירותה, ובסופו של דבר למדה לטוס וקיבלה רישיון טיס בהוואי.
המתקפה על פרל הארבור

כאשר עבדה כמדריכת טיסה אזרחית בפרל הארבור, הייתה פורט בדרך מקרה לאחת מהעדים הראשונים למתקפה האווירית של חיל האוויר היפני על פרל הארבור שהייתה הסיבה שבעטיה הצטרפה ארצות הברית למלחמת העולם השנייה. בבוקר יום ראשון, ה-7 בדצמבר 1941, הדריכה פורט טייס מתלמד לנחות ולהמריא במטוס חד-כנפי מדגם Interstate Cadet. המטוס שלה ומספר מטוסים אזרחיים נוספים היו המטוסים האמריקנים היחידים שהיו באוויר בסמוך לנמל באותה שעה. פורט ראתה מטוס קרב שטס ישר בכיוונה והיא נטלה מיד את ההגאים מידי התלמיד ונסקה למעלה מעל למטוס המתקרב. רק אז ראתה את סמל השמש העולה על הכנפיים. בתוך דקות היא ראתה תימרות עשן מתנשאות מעל פרל הארבור ומפציצים נוספים מתקרבים. היא הנחיתה במהירות המטוס בשדה התעופה האזרחי ג'ון רוג'רס בסמוך לכניסה לפרל הארבור. מטוס A6M זירו שרדף אחריה צלף במטוסה ובמסלול שעה שהיא ותלמידה נסו למחסה. בהתקפה נהרג מנהל השדה ושני מטוסים אזרחיים נוספים שהמריאו משדה זה לא שבו.
שירות צבאי

בשל המצב קורקעו כל הטיסות האזרחיות בהוואי ופורט חזרה ליבשת בתחילת 1942. היא השתתפה כקריינית בסרט קצר שניסה לקדם איגרות חוב למימון המלחמה שהיה מוצלח והוביל להזמנתה לנאום בכנסים. מאוחר יותר באותה שנה גייסה אותה ננסי לאב (Nancy Love) לשרת ב"טייסת העזר של טייסות להעברת מטוסים" (Women's Auxiliary Ferrying Squadron ראשי תיבות WAFS), היחידה שקדם לטייסות שירות חיל האוויר (Women Airforce Service Pilots, בראשי תיבות WASP). היא הייתה האישה השנייה שהתקבלה ליחידה. תפקיד היחידה היה להעביר מטוסים ממפעל הייצור לשדות תעופה בארצות הברית.
מותה

קורניליה פורט הוצבה בגף השישי של מעבירות המטוסים בלונג ביץ' בקליפורניה כאשר הייתה להרוגה הראשונה של היחידה. ב-21 במרץ 1943 פגע מטוס בכנף השמאלי של מטוס ה-Bt-13 אותו הטיסה, כ-16 קילומטרים דרומית לעיירה מרקל שבטקסס. בזמן התאונה הייתה קורניליה פורט אחת הטייסות המוכשרות ביותר של WAFS. על מצבת קברה נחקקה ההקדשה "נהרגה בשירות מדינתה".
אזכורים ומחוות

השחקנית ג'ף דונל גילמה את דמותה של קורניליה פורט בסרט טורה! טורה! טורה! המספר על המתקפה היפנית על פרל הארבור
שדה התעופה הפרטי "קורניליה פורט איירפארק" (Cornelia Fort Airpark) במזרח העיר נאשוויל קרוי על שמה.
לקריאה נוספת

Brinker Tanner, Doris. "Cornelia Fort: A WASP in World War II, Part I," Tennessee Historical Quarterly volume 40 (1981), pp. 381–94; "Cornelia Fort: Pioneer Woman Military Aviator, Part II," Tennessee Historical Quarterly volume 41 (1982), pp. 67–80.
Fort, Cornelia. "At the Twilight's Last Gleaming: Personal-Experience Narrative of a Member of the WAFS," in The Army Reader, ed. Karl Detzer, Bobbs-Merill, 1943, pp. 313–16. Also in Woman's Home Companion, June 1943.
Regis, Margaret. When Our Mothers Went to War: An Illustrated History of Women in World War II. NavPublishing, 2008. ISBN 978-1-879932-05-0
הערות שוליים

↑  Rob Simbeck, Daughter of the Air: The Brief Soaring Life of Cornelia Fort, Atlantic, 1999, ISBN 0-87113-688-0, p. 7
↑  Janet R. Daly Bednarek and Michael H. Bednarek, Dreams of Flight: General Aviation in the United States, Texas A & M University Press, 2003, ISBN 1-58544-257-7, p. 81
↑  Sarah Byrn Rickman, Nancy Love and the WASP Ferry Pilots of World War II, University of North Texas Press, 2008, ISBN 978-1-57441-241-3, p. 117
↑  Simbeck, pp. 1-3, 99-100
↑  Simbeck, pp. 4, 109
↑  Marianne Verges, On Silver Wings: The Women Airforce Service Pilots of World War II, 1942-1944, Ballantine, 1991, ISBN 0-345-36534-8, p. 5
↑  Rickman, p. 97
↑  Rickman, pp. 116-17
↑  Rickman, p. 119
| --- | --- |
בקרת זהויות :  GND: 121509036  ISNI: 0000 0001 1781 2396  LCCN: n99016838  SNAC: w64j24km  VIAF: 122352006   WorldCat (עם VIAF): 122352006
פיוטר טיחונובסקי

| --- | --- |
אין תמונה חופשית
 לידה:  8 ביולי 1958 (בן 66) סידרובסה, מחוז מוהילב, הרפובליקה הסובייטית הסוציאליסטית הבלארוסית, ברית המועצות ברית המועצות
 מדינה:  בלארוס 
 השכלה:  Saint Petersburg Combined-Arms Command High School  האקדמיה הצבאית של המטכ"ל של צבא רוסיה 
 השתייכות:  הצבא האדום הצבא האדום  צבא בלארוס
 תקופת הפעילות:  1980–2013 (כ־33 שנים)
 דרגה:   גנרל-לייטננט
 תפקידים בשירות
 ראש המטה הכללי
 עיטורים
 Order of the Homeland Service 2nd Class (31 בדצמבר 2008) 
 
פיוטר מיקולאביץ' טיחונובסקי (בבלארוסית: Пётр Мікалаевіч Ціханоўскі, נולד ב-8 ביולי 1958) הוא גנרל בלארוסי בדימוס, אשר כיהן כראש המטה הכללי הבלארוסי בין השנים 2009–2014.
ביוגרפיה

טיחונובסקי נולד ב-8 ביולי 1958 בכפר סידרובקה שבמחוז מוהילב. למד בבית הספר הצבאי קירוב, וב-1980 החל לשרת בצבא האדום. ב-1991 סיים את לימודיו באקדמיה הצבאית "פרונזה". לאחר פירוק ברית המועצות, עבר להתגורר במולדתו, בלארוס, והתגייס לצבא הבלארוסי. פיוטר מונה לראש קבוצת התכנון של המחלקה המבצעית של המטה הכללי הבלארוסי. ב-1999 סיים את לימודיו באקדמיה הצבאית של המטה הכללי הרוסי, ומונה לסגן ראש המחלקה המבצעית במטה הכללי.
בדצמבר 2009 מונה לראש המטה הכללי הבלארוסי, וכיהן בתפקיד עד 11 בינואר 2014, אז נאלץ לפרוש מכיוון שהגיע למגבלת הגיל. לאחר פרישתו, שימש במשך כשנה כיועץ למטה הכללי הבלארוסי. בפברואר 2018 מונה לסגן המזכיר הכללי של חבר המדינות.
מעלה חבר

| --- | --- |
בתים במעלה חבר
מדינה: ישראל ישראל
מחוז: יהודה ושומרון
מועצה אזורית: הר חברון
גובה ממוצע: ‎797 מטר
תאריך ייסוד: 1982
תנועה מיישבת: אמנה
סוג יישוב: יישוב קהילתי
נתוני אוכלוסייה לפי הלמ"ס לסוף 2023
  - אוכלוסייה: 622 תושבים
    - מתוכם, תושבי ישראל: 619 תושבי ישראל
 מפת מיקום  מפה דינמית   (למפת הר חברון מוגדלת) מעלה חבר (פני חבר)(למפת הר חברון רגילה) מעלה חבר (פני חבר)(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעלה חבר (פני חבר)(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעלה חבר (פני חבר)31°29′10″N 35°09′55″E﻿ / ﻿31.4862009875021°N 35.1653980205205°E﻿ / 31.4862009875021; 35.1653980205205  heמפת היישובים של מועצה אזורית הר חברון באדום - מעלה חבר (פני חבר) בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 2 מתוך 10
http://www.maalehever.co.il/
מַעֲלֵה חֶבֶר (שמו הרשמי: פְּנֵי חֶבֶר) הוא התנחלות ויישוב קהילתי דתי לאומי בהר חברון, השייך למועצה אזורית הר חברון.
היישוב נקרא על שם נחל חבר שראשיתו בסמוך ליישוב. הוא הוקם בשנת 1982 כהיאחזות נח"ל בשם נח"ל יקין ואוזרח בשנת 1983. כעבור שנים ספורות המקום ננטש כמעט לגמרי.
ישיבת שבי חברון בראשות הרב משה בלייכר שלחה אברכים נשואים ורווקים להשתקע במקום ואלה קלטו משפחות נוספות. בין האברכים שהתגוררו ביישוב היה גם הרב מנחם פרל, שכיהן כרב היישוב. בשנת 2012 אוכלס שלב ד' בידי זוגות צעירים. בשנת 2017 נבנתה שכונה חדשה בשם "מצפה הנחל", שלב א' אוכלס. ביישוב מספר מוסדות חינוך: ישיבה קטנה, ישיבה תיכונית תורנית (שבי חברון לצעירים), כולל ללימודי רבנות, שני גני ילדים, צהרון ומעון יום של משרד הכלכלה והתעשייה. קיים בו סניף נפרד של תנועת הנוער בני עקיבא. כיום מכהן הרב חיים קליין כרב היישוב.
אוכלוסיית היישוב משתייכת לזרם הדתי לאומי.
תיירות

בסמוך ליישוב כמה אתרים ארכאולוגיים, ובהם תל זיף, חורבת אריסטובוליה וחורבת יקים. מהיישוב נשקפים נופי מדבר יהודה וים המלח.
מדרשת מעלה חבר הפועלת ביישוב מפעילה סדנאות, הרצאות ואירוח ביישוב. חדרי האירוח צופים למדבר יהודה.
מרכז המבקרים של מפעל הבוטיק הולי קקאו המייצר שוקולד נמצא באזור התעשייה בכניסה ליישוב
הכביש המוביל ליישוב עובר דרך מצפה שלושת המלאכים המוכר גם כהקין או נבי יקין. 500 מטר משם נמצא עין זיו המתאים לרחצה.
בסמיכות ליישוב ממוקם מצפה זי"ו, אנדרטה לזכרם של יואב דורון ויהודה בן יוסף שנהרגו במקום.
בתי מעלה חבר
ישיבת מעלה חבר
תל זיף הסמוך ליישוב ממערב
הנוף הנשקף מהיישוב מזרחה
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ילקוט הפרסומים 3165 (עמ' 1497)
↑  שי שמש, מסכה בת 9000 שנה, באתר מדע גדול, בקטנה, ‏26.12.18
↑  הרצאות טיולים ואטרקציות באיזור, באתר מדרשת מעלה חבר, ‏2018-07-16
↑  עין זיו- מעלה חבר, באתר goyatir.co.il
| --- | --- |
בקרת זהויות :  NLI: 987007588150505171 
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
קים פילבי

| --- | --- |

 לידה:  1 בינואר 1912 באמבאלה, הראג' הבריטי, האימפריה הבריטית 
 פטירה:  11 במאי 1988 (בגיל 76) מוסקבה, הרפובליקה הסובייטית הפדרטיבית הסוציאליסטית הרוסית, ברית המועצות 
 מדינה:  הממלכה המאוחדת 
 שם לידה:  Harold Adrian Russell Philby 
 מקום קבורה:  בית העלמין קונצבסקויה 
 השכלה:  טריניטי קולג' בית הספר וסטמינסטר 
 תקופת הפעילות:  ? – 11 במאי 1988 
 עיטורים:  קצין במסדר האימפריה הבריטית (1946)  Cross of the Military Merit - Red Decoration (2 במרץ 1938)  עיטור הידידות בין העמים  עיטור הדגל האדום  עיטור המלחמה הפטריוטית הגדולה דרגה ראשונה  עיטור לנין 
 בן או בת זוג:  Litzi Friedmann (24 בפברואר 1934–דצמבר 1946) Rufina Pukhova (1971–1988) Aileen Amanda Furse Eleanor Kerns 
 צאצאים:  Harry George Philby, Dudley Thomas Philby, Miranda Philby, Josephine F. Philby, John David Philby 
 
הרולד אדריאן ראסל "קים" פילבי (באנגלית: Harold Adrian Russell "Kim" Philby;‏ 1 בינואר 1912 - 11 במאי 1988) היה איש צמרת המודיעין הבריטי שריגל למען ברית המועצות.
משפחתו

בפברואר 1934 פילבי נשא לאישה את ליצי פרידמן, קומוניסטית אוסטרית שפגש בווינה. הם עברו יחדיו לבריטניה. הם נפרדו כזוג לאחר זמן קצר, היא עברה לפריז ולאחר מכן השתקעה בגרמניה המזרחית. מתברר שהקשר הידידותי ביניהם נמשך במשך שנים רבות.
כאשר עבד כעיתונאי בספרד, ניהל פילבי פרשת אהבים עם פרנסיס דובל, שחקנית גרושה שהעריצה את פרנקו ואת היטלר. הם חיו יחדיו בספרד עד אוגוסט 1939.
ב-1940 התחיל לחיות עם איילין פורס בלונדון. שלושת ילדיהם הראשונים נולדו בין השנים 1941 ל-1944. בשנת 1946 השיג פילבי הסכם גירושים פורמלי מליצי פרידמן, והם נישאו בספטמבר 1946, כאשר הרתה איילין את ילדם הרביעי. ילדם החמישי נולד בשנת 1950. איילין סבלה מבעיות פסיכיאטריות שהחריפו בתקופת המחסור הכספי והחשדות סביב פילבי לאחר הימלטותם של ברג'ס ומקלין. היא חייתה בנפרד מפילבי בקראובורו כאשר הוא חי בלונדון ולאחר מכן בביירות. ב-1957 נמצאה מתה בדירתה וחרושת השמועות לגבי סיבת מותה נשארה בלתי פתורה.
ב-1956 החל פילבי בקשר רומנטי עם אלינור בראואר, אשתו של כתב הניו יורק טיימס סם בראואר. הם נישאו ב-1959 לאחר גירושיה מבראואר. לאחר שפילבי נמלט לרוסיה היא באה לחיות עמו במוסקבה. ב-1964, לאחר ביקור בארצות הברית, חזרה למוסקבה מתוך כוונה להישאר עמו, אולם בהיעדרה החל פילבי קשר רומנטי עם אשתו של מקלין, מלינדה. פילבי ואלינור התגרשו והיא עזבה את מוסקבה ב-1965.
אלינור פילבי כתבה ספר אודות חייה עם קים פילבי. "הוא בגד באנשים רבים ואני בתוכם. צריך אומץ או חולשה גדולה כדי להיצמד להחלטה שאדם עשה שלושים שנה קודם לכן ולשלם כל מחיר. הוא פגע באנשים שהכי אהבו אותו". אלינור הדגישה שלגמרי לא הייתה מודעת לכך שפילבי היה מרגל סובייטי וסיכמה זאת כך "אינך יכול לעולם לדעת מי הוא הזולת".
מלינדה עזבה את מקלין וחייתה עם פילבי במוסקבה. ב-1968 היא חזרה למקלין. ב-1971 נשא פילבי לאישה את רופינה איבנובנה פוקובה, רוסיה ממוצא פולני הצעירה ממנו בעשרים שנה, שעמה חי עד מותו. היא תיארה אותו בשלב מאוחר יותר כ"מאוכזב במובנים רבים לגבי מה שגילה במוסקבה. הוא ראה סבל אנושי רב מדי אך ניחם את עצמו בכך שהרעיונות היו נכונים אך הוצאו לפועל בצורה לא נכונה". לדבריה הוא שתה הרבה אלכוהול וסבל מבדידות ודיכאון, ובשנות השישים ניסה להתאבד באמצעות חיתוך ורידיו.
ספרו בעברית

קים פילבי, המרגל מבית - סיפורו של רב מרגלים סובייטי (תרגום: יעקב גולן), הוצאת מערכות, 1971
לקריאה נוספת

בן מקנטייר, מרגל בין חברים - קים פילבי והבגידה הגדולה (תרגום: כרמית גיא), הוצאת עם עובד, 2015
שרלוט פילבי, אשת סודו, הוצאת תכלת, 2020
הערות שוליים

1 2 3  בן מקנטייר, תרגום: כרמית גיא, מרגל בין חברים[דרוש מקור: חסר מראה מקום מדויק], הוצאת עם עובד, 2015
↑  ראש הריגול הנגדי לשעבר ברוסיה הורשע בבגידה, באתר הארץ, 27 ביוני 2002
↑  Eleanor Philby, The spy I loved, (Hamish Hamilton/Pan, 1968
↑   גילי איזיקוביץ, רציתי לאתגר את הדרך שבה אנחנו חושבים על מרגל, באתר הארץ, 28 בדצמבר 2020
| --- | --- |
בקרת זהויות :  NLI: 987007266570105171  PLWABN: 9810673367105606  BIBSYS: 90209439  BnF: cb12412236c (data)  CANTIC: a12202241  CiNii: DA04153105  GND: 118593781  ISNI: 0000 0001 1698 7522  LCCN: n50047694  LNB: 000025023  NDL: 00452710  NKC: mzk2004175593  NLA: 35420679  NSK: 000095862  NTA: 070932182  SELIBR: 83722  SNAC: w68p9bb7  SUDOC: 033235538  Trove: 946530  VIAF: 110874456   WorldCat (עם VIAF): 110874456